Ieslodzījuma vietu pārvaldes

iepirkuma

"Apkures iekārtu un ierīču tehniskā stāvokļa pārbaude, dūmvadu, tās pakāju un ventilācijas kanālu tīrīšanas darbi"

(iepirkuma identifikācijas numurs IeVP 2018/23)

Iepirkuma izbeigšanas protokols Nr.2018/23/2

Rīgā 2018. gada 26. martā

Ar Ieslodzījuma vietu pārvaldes (turpmāk – Pārvalde) priekšnieka 2018. gada 2. janvāra rīkojumu Nr.1 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) sēdē plkst. 8.40, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:**

Pārvaldes priekšnieka vietniece pulkvežleitnante Tatjana Trocka.

**Iepirkumu komisijas priekšsēdētāja vietniece**: Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova.

**Iepirkumu komisijas locekļi:**

Pārvaldes centrālā aparāta Projektu izstrādes daļas vecākā referente virsleitnante Una Zvaigzne;

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Uzraudzības daļas galvenais inspektors majors Madars Vekmanis;

Pieaicināts: Pārvaldes centrālā aparāta Nodrošinājumā daļas ugunsdrošības un civilās aizsardzības tehniķis Gints Bogdanovs (bez balss tiesībām).

**Protokolē:**

Pārvaldes centrālā aparāta Iepirkumu un līgumu daļas jurists Nauris Ozoliņš.

**Iepirkuma priekšmets un īss tā apraksts**:

Apkures iekārtu un ierīču tehniskā stāvokļa pārbaude, dūmvadu, tās pakāju un ventilācijas kanālu tīrīšanas darbi.

J. Baranova norāda, ka ar 2018. gada 12. marta Iepirkumu komisijas sēdes protokolu Nr. 2018/23/1 tika apstiprināts iepirkuma "Apkures iekārtu un ierīču tehniskā stāvokļa pārbaude, dūmvadu, tās pakāju un ventilācijas kanālu tīrīšanas darbi" (iepirkuma identifikācijas numurs IeVP 2018/23) nolikums (turpmāk – Nolikums). J. Baranova lūdz sniegt G. Bogdanova viedokli par Nolikumu.

G. Bogdanovs informē, ka 2018. gada 12. martā Ieslodzījuma vietu mājas lapā ir publicēts paziņojums par iepirkumu "Apkures iekārtu un ierīču tehniskā stāvokļa pārbaude, dūmvadu, tās pakāju un ventilācijas kanālu tīrīšanas darbi" (turpmāk – Iepirkums). Iepazīstoties ar Nolikumu un Iepirkuma tehnisko specifikāciju ir jāsecina, ka tehniskā specifikācija ir izstrādāta nepilnīgi, jo nav precīza informācija par dūmvadu izmēriem, kā arī nav paredzēts, ka ir vajadzīgi arī apkures iekārtu tīrīšanas darbi. Informācija par Ieslodzījuma vietu pārvaldes struktūrvienībām ir fragmentāra un nepilnīga. Uzskatu, ka pēc šādas tehniskās specifikācijas nav iespējams sagatavot tehnisko piedāvājumu un saņemt kvalitatīvu un atbilstošu pakalpojumu Pārvaldes vajadzībām. Kā arī iepazīstoties ar finanšu piedāvājuma formu, secinu, ka pretendenti iesniegs vidējo cenu par darbu, nevērtējot Ieslodzījuma vietu pārvaldes struktūrvienību veicamo darbu apjomu.

Iepirkumu komisija, ņemot vērā viedokli, norāda, ka arī finanšu piedāvājumam pēc tā satura ir jābūt attiecināmam uz Pārvaldes struktūrvienībām, proti, izdevumiem ir jābūt attiecināmiem uz konkrēto struktūrvienību. Līdz ar to Iepirkuma finanšu piedāvājuma forma arī ir jāprecizē.

G. Bogdanovs norāda, ka sākumā ir jāprecizē informācija, kas ir ietverta Nolikuma tehniskā specifikācijā, kā arī ir vajadzīgs vispārīgs darba uzdevums ar standartizētu papildinformāciju par Pārvaldes struktūrvienībām vai arī ir jāapkopo darba uzdevumi no katras Pārvaldes struktūrvienības. Savukārt, tikai tad, pamatojoties uz iegūto informāciju, var izveidot atbilstošu finanšu piedāvājumu formu.

Iepirkumu komisija norāda, ka Iepirkums ir jāizbeidz, jo Nolikuma tehniskā specifikācija ir nepilnīga, kā arī neatbilst Pārvaldes vajadzībām. Iepirkumu komisija norāda, ka šis ir pamatots apstāklis, lai Iepirkumu izbeigtu.

Iepirkumu komisijas lēmums:

1. izbeigt iepirkumu "Apkures iekārtu un ierīču tehniskā stāvokļa pārbaude, dūmvadu, tās pakāju un ventilācijas kanālu tīrīšanas darbi" (iepirkuma identifikācijas numurs IeVP 2018/23);
2. Saskaņā ar Likuma 9. panta trīspadsmitās daļas nosacījumiem 3 (triju) darbdienu laikā pēc iepirkuma komisijas lēmuma pieņemšanas publicēt informatīvu paziņojumu Iepirkumu uzraudzības biroja mājaslapā.

Sēde beidzās: plkst. 9.00.

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: J. Baranova

Iepirkumu komisijas locekļi: M. Vekmanis

V. Petruhins

U. Zvaigzne

G. Bogdanovs

Protokolētājs: N. Ozoliņš